
POGLAVLJE 1



			
Čitajte svoju Bibliju: Što je Biblija






			Biblija je pisana Riječ Božja. Morate razviti povjerenje u Najveću knjigu svih vremena - Bibliju.

			„Ponajprije znajte ovo: nijedno se proroštvo Pisma ne može tumačiti samovoljno jer nikada proroštvo ne bî ljudskom voljom doneseno, nego su Duhom Svetim poneseni ljudi od Boga govorili.“

			Druga Petrova poslanica 1,20.21

			1. 	Biblija je proročansko otkrivenje. 

			Biblija otkriva Božju prirodu čovjeku. Ona objašnjava porijeklo čovjeka. Ona daje smisao čovjekovom postojanju na zemlji. 

			Biblija otkriva sudbinu svih bića. Povrh svega, ona otkriva Božji plan milosti i otkupljenja za sve nas. 

			„Ponajprije znajte ovo: NIJEDNO SE PROROŠTVO PISMA ne može tumačiti samovoljno jer nikada proroštvo ne bî ljudskom voljom doneseno, nego su Duhom Svetim poneseni ljudi od Boga govorili.“

			Druga Petrova poslanica  1,20.21

			„Više puta i na više načina BOG NEKOĆ GOVORAŠE OCIMA PO PROROCIMA; konačno, u ove dane, progovori nama u Sinu. Njega postavi baštinikom svega; Njega po kome sazda svjetove.“

			Poslanica Hebrejima 1,1.2

			2. 	Biblija je dobra vijest spasenja. 

			Evanđelje je dobra vijest Kristove spasiteljske moći za nas. Biblija je jedina knjiga koja pokazuje kako se čovjek može spasiti. Biblija sadrži svoju poruku vječnog spasenja za sve koji vjeruju u Krista, i vječno prokletstvo za sve koji se bore protiv Evanđelja.

			„Ne stidim se, uistinu, EVANĐELJA: ono je snaga Božja na spasenje svakomu tko vjeruje – Židovu najprije, pa Grku.“

			Poslanica Rimljanima 1,16

			3. 	Biblija je Božje upozorenje upućeno nama.    

			Biblija nije rasprava o idejama i teorijama. Ona je autoritativna izjava činjenica. Istine koje su iznesene su nevjerojatne i neupitne. Aura koja okružuje Bibliju djelomično je posljedica njenih autoritativnih i neopozivih istina.

			„Zato treba da mi svesrdnije prianjamo uz ono što čusmo da ne bismo promašili. Jer ako je riječ po anđelima izrečena bila čvrsta te je svaki prijestup i neposluh primio pravednu plaću, KAKO LI ĆEMO MI UMAĆI AKO ZANEMARIMO TOLIKO SPASENJE? Spasenje koje je počeo propovijedati Gospod, koje su nam potvrdili slušatelji a suposvjedočio Bog znamenjima i čudesima, najrazličitijim silnim djelima i darivanjima Duha Svetoga po svojoj volji.“

			Poslanica Hebrejima 2,1-4

			4. 	Biblija je puna riječi inspiracije.

			To je ono što razlikuje Bibliju od svake druge knjige. Biblija tvrdi da ima nadahnuće i motivaciju od Boga. Drugim riječima, nju je zapravo napisao Bog kroz ruke smrtnih ljudi.

			„SVE PISMO, BOGODUHO, korisno je za poučavanje, uvjeravanje, popravljanje, odgajanje u pravednosti.“

			Druga poslanica Timoteju 3,16

			5. 	Biblija donosi neposrednu poruku od Boga. 

			Tisuće ljudi se preobraćaju onda kada se dijele jednostavne istine Biblije. Riječ Božja je promijenila i mene onda kad sam se susreo s njom. 

			„ŽIVA JE, UISTINU, RIJEČ BOŽJA I DJELOTVORNA; OŠTRIJA JE od svakoga dvosjekla mača; prodire dotle da dijeli dušu i duh, zglobove i moždinu te prosuđuje nakane i misli srca.“

			Poslanica Hebrejima 4,12

			6. 	Biblija je Božja mudrost za naše blagostanje.  

			Božja metoda za dostizanje prosperiteta ne sastoji se od pametnih ideja i ljudskih trikova. Ona dolazi Njegovom Riječju.

			„Neka knjiga Zakona bude na ustima tvojim: razmišljaj o njoj danju i noću, kako bi vjerno držao sve što je u njoj napisano: SAMO ĆEŠ TADA BITI SRETAN i uspjet ćeš u pothvatima. Nisam li ti zapovjedio.“

			Jošua 1,8

			„Sine moj, pazi na moje riječi, prigni uho svoje mojim besjedama. Ne gubi ih nikad iz očiju, pohrani ih usred srca svoga. Jer su život onima koji ih nalaze i ozdravljenje svemu tijelu njihovu.“

			Mudre izreke 4,20-22

			7.	Biblija je objašnjenje za porijeklo stvaranja Zemlje, Sunca, Mjeseca, zvijezda i planeta.

			„U početku STVORI BOG NEBO i zemlju. Zemlja bijaše pusta i prazna; tama se prostirala nad bezdanom i duh Božji lebdio je nad vodama.“

			Knjiga Postanka 1,1-2

			8.	Biblija nudi istinu o budućnosti, raju, paklu i vječnosti.    

			„I VIDJEH MRTVE, VELIKE I MALE: STOJE PRED PRIJESTOLJEM, a knjige se otvoriše. I otvori se jedna druga knjiga, knjiga života. I mrtvi bijahu suđeni po onome što stoji napisano u knjigama, po djelima svojim.

			 More predade svoje mrtvace, a Smrt i Podzemlje svoje: i svaki bi suđen po djelima svojim. A Smrt i Podzemlje bili su bačeni u jezero ognjeno. Jezero ognjeno – to je druga smrt: tko se god ne nađe zapisan u knjizi života, bio je bačen u jezero ognjeno.“

			Otkrivenje 20,12-15

			9.	Biblija je objašnjenje za porijeklo ljudskoga roda.

			„Jahve, Bog, napravi čovjeka od praha zemaljskog i u nosnice mu udahne dah života. Tako postane čovjek živa duša.“

			Knjiga Postanka 2,7

			10.	Biblija je uputa za brak. 

			„ŽENE svojim muževima kao Gospodu! Jer muž je glava žene kao i Krist Glava Crkve – On, Spasitelj Tijela. 

			Pa kao što se Crkva podlaže Kristu, tako i žene muževima u svemu! MUŽEVI, LJUBITE SVOJE ŽENE kao što je Krist ljubio Crkvu te sebe predao za nju.“

			Poslanica Efežanima 5,22-25

			11.	Biblija nudi dobre vijesti o Isusu Kristu.  

			„Prvu sam knjigu, Teofile, sastavio O SVEMU ŠTO JE ISUS ČINIO I UČIO do dana kad je uznesen pošto je dao upute apostolima koje je izabrao po Duhu Svetome.“

			Djela apostolska 1,1-2 

			„A neki izaslanici bijahu farizeji. Oni prihvatiše riječ i upitaše ga: ‘Zašto onda krstiš kad nisi Krist, ni Ilija, ni Prorok?’“

			Evanđelje po Ivanu 1,24-25

			„Napiši dakle što si vidio: ono što jest i što se ima dogoditi poslije.“

			Otkrivenje 1,19

			12.	Biblija je najuzvišenija knjiga ikada napisana. Ona sadrži povijest, biografiju, poeziju, izreke, himne, pisma, pravila, prispodobe, zagonetke, alegorije, predskazanja, što je čini najizuzetnijom knjigom ikada napisanom.

			13.	Biblija se sastoji od šezdeset šest različitih knjiga. Neke od ovih knjiga su veoma velike, dok su druge vrlo kratke.  

			14.	Biblija ukazuje na grijehe čovječanstva.   

			„I kako nisu smatrali vrijednim držati se spoznaje Boga, predade ih Bog nevaljanu umu te čine što ne dolikuje, puni svake nepravde, pakosti, lakomosti, zloće; puni zavisti, ubojstva, svađe, prijevare, zlonamjernosti; došaptavači, klevetnici, mrzitelji Boga, drznici, oholice, preuzetnici, izmišljači zala, roditeljima neposlušni, nerazumni, nevjerni, bešćutni, nemilosrdni. Znaju za odredbu Božju – da smrt zaslužuju koji takvo što čine – a oni ne samo da to čine nego i povlađuju onima koji čine.“

			Poslanica Rimljanima 1,28-32

			15.	Biblija je knjiga mudrosti za život pod Suncem.

			„Što je bilo, opet će biti, i što se činilo, opet će se činiti, i nema ništa novo pod suncem.“

			Propovjednik 1,9

			„Vidjeh sve što se čini pod suncem: kakve li ispraznosti i puste tlapnje!“

			Propovjednik 1,14 

			„I sjećaj se svoga Stvoritelja u danima svoje mladosti prije nego dođu zli dani i prispiju godine kad ćeš reći: ‘Ne mile mi se.’“

			Propovjednik 12,1

			16.	Biblija se koristi u svim zemljama svijeta i bitna je za svaku od njih.  

			Biblija je knjiga koja se može odnositi na sve rase, nacije, plemena, zemlje. Ona nije materijal koji je prilagođen bilo kojoj zemlji ili skupini ljudi.

			„Uzeh knjižicu iz ruke anđelove i progutah je. I bijaše mi u ustima kao med slatka, ali kad je progutah, zagorči mi utrobu. I rečeno mi je: ‘Treba da ponovno prorokuješ PROTI PUCIMA I NARODIMA I KRALJEVIMA MNOGIM!’“

			Otkrivenje 10,10-11

			17.	Biblija se koristi i važna je stoljećima.

			„Nebo će i zemlja uminuti, ali moje riječi ne, neće uminuti.“

			Evanđelje po Luki 21,33

			18.	Biblija je snažna knjiga koja mijenja život. 

			Biblija nije amajlija, „sretni privjesak“, fetiš ili nešto što čini čuda samim svojim prisustvom. Ona i ne tvrdi da ima takva svojstva; ona tvrdi da će onaj tko je proučava i prakticira vidjeti čudesa u svome životu, kako u sadašnjosti tako i u budućnosti. 

			19.	Biblija nije napisana kronološki, a ipak se savršeno uklapa. Otkrivana je malo ovdje, malo ondje, mnogim ljudima kroz osamnaest stoljeća (Izaija 28,9-11): no, bez obzira na to, ona tvori savršeno jedinstvo.

			„‘Koga on to uči mudrosti, koga on upućuje u objavu? Zar djecu odviknutu od mlijeka odbijenu od prsâ? Sav la-sav, sav la-sav, kav la-kav, kav la-kav, zeer šam, zeer šam.’ 

			Da, mucavim usnama i na stranom jeziku...“

			Izaija 28,9-11

			 

		




